
Kúpa a výpožička garáže na Ulici Mozartova 
v Trnave 






	Návrh predkladá:
	
	Návrh spracoval:

	Majetková komisia MZ
	
	Rozália Kubovičová

	
	
	Odbor majetkový




Spracované dňa 15. októbra 2024
Zodpovedá: JUDr. Jana Tomašovičová
Číslo spisu: 45131/2024


Návrh uznesenia 

Mestské zastupiteľstvo mesta Trnava po prerokovaní:

1. Schvaľuje
a) kúpu garáže na Ulici Mozartova v Trnave, stojacej na parcele reg. „C“ číslo 1635/135, evidovanej na liste vlastníctva č. 5000, v k. ú. Trnava, od vlastníka garáže Ing. Alexandra Lančariča, nar. 11. 9. 1960, bytom Trnava, Mozartova 12, za cenu                            9 000 eur, slovom deväťtisíc eur,

b) výpožičku garáže na Ulici Mozartova v Trnave, stojacej na parcele reg. „C“ číslo 1635/135, evidovanej na liste vlastníctva č. 5000, v k. ú. Trnava, od vlastníka garáže Ing. Alexandra Lančariča, nar. 11. 9. 1960, bytom Trnava, Mozartova 12, na dobu určitú 2 roky, z dôvodu hodného osobitného zreteľa, v zmysle § 7, odst. 2, písmeno b) Zásad hospodárenia a nakladania s majetkom Mesta a majetkom štátu, ktorý Mesto užíva, dôvod hodný osobitného zreteľa spočíva v tom, že ide o výpožičku nebytového priestoru s malou výmerou do 50 m2, 3/5 väčšinou všetkých poslancov mestského zastupiteľstva.   

Správny poplatok a prípadné ďalšie náklady spojené s návrhom na vklad vlastníckeho práva do katastra nehnuteľností bude hradiť kupujúci.
  
2.  Ukladá
Mestskému úradu v Trnave
a) odboru majetkovému - zabezpečiť podklady pre spracovanie kúpnej zmluvy      
     Termín: 15. 11. 2024

b) odboru právnemu - pripraviť kúpnu zmluvu a predložiť druhej strane na podpis
      Termín: 31. 1. 2025 
                 
c) odboru právnemu - pripraviť zmluvu o výpožičke a predložiť druhej strane 
   na podpis  
 Termín: po nadobudnutí vlastníctva garáže mestom Trnava






















Dôvodová správa

Majetková komisia mesta Trnava sa na svojom zasadnutí dňa 14. 11. 2023 opätovne navrhla odkúpiť garáže vo vlastníctve fyzických na pozemkoch vo vlastníctve Mesta Trnava, na Ulici Kornela Mahra v Trnave za cenu 9 000 eur s podmienkou,                    že po podpísaní kúpnej zmluvy môžu vlastníci 2 roky bezodplatne užívať garáže. 

          Zo 67 vlastníkov garáží na Ul. Kornela Mahra súhlasilo s predajom svojej garáže           za cenu 9 000 eur 7 vlastníkov. 
          S novou ponukou kúpy garáže s možnosťou výpožičky súhlasilo 5 vlastníkov garáží. Na tieto garáže máme uznesenia Mestského zastupiteľstva zo dňa 30. 4. 2024.  

Výpožička garáže na dobu určitú 2 roky je možná z dôvodu hodného osobitného zreteľa, v zmysle § 7, odst. 2, písmeno b) „Zásad hospodárenia a nakladania s majetkom Mesta a majetkom štátu, ktorý mesto užíva“, dôvod hodný osobitného zreteľa spočíva v tom, že ide o výpožičku nebytového priestoru s malou výmerou     do 50 m2.    

Porovnateľná výška nájomného určenou podľa odporúčania majetkovej komisie           zo dňa 24. 9. 2019,  ktorá odporučila mestskému zastupiteľstvu zvýšiť cenu                 za prenájom  1 m2 prenajatého pozemku pod garážou v k. ú. Trnava z 2,50 eura/m2 na 5 eur/m2 ,  za 2 roky by bola 200 eur.

Na  prijatie uznesenia je potrebný súhlas 3/5 väčšiny všetkých poslancov mestského zastupiteľstva.

Tento zámer bude zverejnený na centrálnej tabuli Mesta Trnava od 14. 10. 2024            do 29. 10. 2024.

